## Odluka o kriterijima za utvrđivanje prekomjerne uporabe javnih cesta

### NN 29/1993 (14.4.1993.), Odluka o kriterijima za utvrđivanje prekomjerne uporabe javnih cesta

# PODUZEĆE "HRVATSKE CESTE"

Na temelju članka 3. stavak 3. Zakona o cestama-pročišćeni tekst ("Narodne
novine", br. 56/91, 61/91 i 49/92) I članka 51. stavak 1. Statuta
poduzeća "Hrvatske ceste" (pročiščeni tekst), Upravni odbor poduzeća
"Hrvatske ceste" na 5. sjednici održanoj 26. veljače 1993. donio
je :

## ODLUKU

### o kriterijima za utvrđivanje prekomjerne uporabe javnih cesta

I. OPĆE ODREDBE

Članak 1.

Na temelju kriterija utvrđenih ovom Odlukom određuje se naknada za prekomjernu
uporabu javne ceste. Do prekomjerne uporabe javne ceste dolazi uslijed
učestalosti prometa i opterećenja javne ceste iznad projektiranog odnosno
uobičajenog eksploatacijskog opterećenja.

Članak 2.

Krlteriji za utvrđivanje prekomjerne uporabe javne ceste temelje se
na:

- skupini ekvivalentnoga prometnog opterećenja,

- vrijednosti ceste,

- dodatnoj količini materijala koje treba prevesti, što utječe na prekomjernu
uporabu javne ceste, te

- dodatnom broju ekvivalentnoga prometnog opterećenja.

II. MJERODAVNO PROMETNO OPTEREĆENJE

Članak 3.

Pod ukupnim ekvivalentnim prometnim opterećenjem razumijeva se predračunska
vrijednost ukupnog broja standardnih osovina u projektnom, odnosno eksploatacijskom
vremenskom razdoblju.

Pod pojmom standardna osovina razumijeva se jednostruka osovina s opterečenjem
od 82 kN.

Ekvivalentno prometno opterećenje određuje se na temelju analize postojećeg
prometa i tada je to "mjerodavno prometno opterećenje".

Članak 4.

Ekvivalentno prometno opterećenje izračunava se pomoću čimbenika ekvivalencije
za jednostruke i dvostruke osovine vozila prema tablici 1 ili dijagramu
1.

Članak 5.

Prema veličini ukupnog ekvivalentnoga prometnog opterećenja u projektnom,
odnosno eksploatacijskom vremenskom razdoblju prometno se opterećenje dijeli
na sku pine predočene u tablici 2.

Članak 6.

U slučaju kad se ne poznaju podaci o prometu, mjerodavno ukupno 82 kN
ehvivalentno opterećenje utvrđuje se prema vrsti ceste i pretpostavljenoj
skupini prometnog opterećenja, kako je predočeno u tablici 3.

III. VRIJEDNOST CESTA

Članak 7.

Vrijednost ceste utvrđuje se na temelju:

- revalorizirane stvarne vrijednosti cesta, kada je ta vrijednost poznata,

- iskustvene vrijednosti, te

- orijentacijske vrijednosti prema tablici 4.

IV. DODATNE KOLIČINE MATERIJALA KOJE UZROKUJU PREKOMJERNU UPORABU
CESTE

Članak 8.

Cesta je redovito izgrađena tako da preuzme prognozirano prometno opterećenje.
Tijekom vijeka trajanja ceste mogu se pojaviti dodatne količine tereta
koje prekomjerno opterećuju cestu. To se prvenstveno događa u svezi s:

- pozajmištima i proizvodnjom vezanih i nevezanih materijala,

- izvozom šumskog i rudnog bogatstva,

- odlagalištima, te

- poljodjelskim proizvodima, itd.

Članak 9.

Proračun utjecaja dodatne količine materijala obavlja se:

- za ukupnu količinu prevezenoga materijala, kada je vrijeme korištenja
kraće od projektnog vijeka ceste,

- pri duljoj eksploataciji od projektnog vijeka ceste, u proračun se
uzima samo količina što se preveze tijekom projektnog vijeka ceste. Nakon
isteka projektnog vijeka ceste, obnavlja se kolnička konstrukcija, a proračun
se provodi ponovno.

V. ČIMBENIK EKVIVALENCIJE TERETNIH VOZILA

Članak 10.

Dodatne količine materijala koje treba prevesti, prevoze se srednjim
i teškim teretnim vozilima, tegljačima i vozilima s prikolicama.

Koristeći tablicu 1. određuje se čimbenik ekvivalencije za pojedina
teretna vozila. Budući da je vozni park neujednačen, kao reprezentanti
voznog parka uzimaju se slijedeća teretna vozila (tablica 5).

VI. PRORAČUN UTJECAJA DODATNOGA PROMETNOG OPTEREČENJA

Članak 11.

Negativno djelovanje prometnog opterećenja na smanjenje vijeka trajanja
ceste naknađuje se novčanom naknadom vezanom uz izvezni materijal.

Članak 12.

Kao ulazni parametri za proračun utvrđuju se:

- prometno opterećenje (poglavlje II),

- vrijednost ceste (poglavlje III),

- dodatna količina materijala koji uzrokuje prekomjernu uporabu ceste
(poglavlje IV),

- čimbenik ekvivalencije teretnih vozila (poglavlje V).

Članak 13.

Postotak povećanja ekvivalentnih osovina uzrokovan dodatnom količinom
materijala u odnosu na broj ekvivalentnih osovina u projektnom, odnosno
eksploatacijskom vremenskom razdoblju iznosi:

"X" = dodatno ekvivalentno prometno opterečenje x 100 u %

mjerodavno ekvivalentno prometno opterećenje

Članak 14.

Potrebna dodatna novčana sredstva kojima će se naknaditi negativno djelovanje
dodatnoga prometnog opterećenja određuje se s pomoću izraza: Y =vrijednost
cesta x "X" u DEM/km (izraženo u HRD)/ 100

Članak 15.

Dodatno novčano opterećenje izvezenoga materijala po toni ili kubičnom
metru konačno iznosi:

Z= (Y u DEM/t ili m3/km (izraženo u HRD))/količina izvezenog materijala

Članak 16.

Novčana sredstva dobivena s naslova Kriterija za utvrđivanje prekomjerne
uporabe javnih cesta moraju se namjenski koristiti za ceste na kojima su
naplaćena.

Članak 17.

Tablice 1, 2, 3, 4, 5 i dijagram 1, s odgovarajućim sadržajem, tiskani
su uz ovu Odluku i čine njen sastavni dio.

Članak 18.

Ova Odluka stupa na snagu danom objave u "Narodnim novinama".

Broj : 345-06;01-3531 /93.

Zagreb, 26. veljače 1993,

Predsjednik Upravnog odbora

**prof. dr. Vinko Čandrlić, dipl. inž. v. r.**

---

```
DlJAGRAM 1. Dijagram za određivanje čimbenika ekvivalencije za različita opterećenja jednostruke i dvostruke osovine vozila

TABLICA 1. Čimbenici ekvivalencije, za jednostruke i dvostruke osovine vozila
__________________________________________________________________________________
Osovinsko opterećenje   Čimbenici ekvivalencije u odnosu na standardno osovinsko
                                opterećenje mase 82 kN
__________________________________________________________________________________
                                Jednostruka osovina                     Dvostruka osovina
__________________________________________________________________________________
        10                      0,0002                                  -
        20                      0,0035                                  -
        30                      0,018                                   -
        40                      0,057                                   -
        50                      0,138                                   0,0124
        60                      0,287                                   0,0256
        70                      0,53                                    0,0474
        80                      0,91                                    0,081
        90                      1,45                                    0,13
        100                     2,21                                    0,20
        110                     3,24                                    0,29
        120                     4,59                                    0,41
        130                     6,32                                    0,56
        140                     8,50                                    0,76
        150                     11,20                                   1,00
        160                     14,50                                   1,29
        170                     18,47                                   1,65
        180                     23,22                                   2,07
        190                     -                                       2,57
        200                     -                                       3,16
        210                     -                                       3,84
        220                     -                                       4,63
__________________________________________________________________________________

DIJAGRAM 1. Dijagram za određivanje čimbenika ekvivalencije za različita opterećenja jednostruke i dvostruke osovine vozila

TABLICA 2. Podjela prometnog opterećenja na skupine
__________________________________________________________________________________
Skupina
prometnog                                       Ukupno 82 kN ekvivalentno opterećenje
opterećenja
__________________________________________________________________________________
Vrlo teško                                                      7 x 10 na 6
Teško                                   2 x 10 na 6__________________________7 x 10 na 6
Srednje                                 7 x 10 na 5__________________________2 x 10 na 6
Lako                                    2 x 10 na 5__________________________7 x 10 na 5
Vrlo lako                                                       2 x 10 na 5
__________________________________________________________________________________

TABLICA 3: -Pretpostavljeno mjerodavno ekvivalentno opterečenje
__________________________________________________________________________________
                                                                Mjerodavno ukupno
Vrsta ceste             Opterećenje                             82 kN ekvivalentno
                                                                opterećenje
__________________________________________________________________________________
Magistralna             srednje do teško                                7 x 10
Regionalna              lako do srednje                                 2 x 10
Lokalna                 vrlo lako do lako                                7 x 10
__________________________________________________________________________________

TABLICA 4. Orijentacijska vrijednost ceste
__________________________________________________________________________________
Vrsta ceste                                             Vrijednost ceste DEM/km
__________________________________________________________________________________
magistralna     Nizinska                                        550.000
                Brdsko-planinska                                2.000.000
__________________________________________________________________________________
Regionalna      Nizinska                                        350.000
                Brdsko-planinska                                550.000
__________________________________________________________________________________
Lokalna         Nizinska                                250.000
                Brdsko-planinska                                400.000
__________________________________________________________________________________

TABLICA 5. Čimbenik ekvivalencije
__________________________________________________________________________________
Vrsta teretnog vozila                   Ukupna masa kN  Koristan teret          Čimbenik ekvival.
__________________________________________________________________________________
Kamion(sam)
-dvije osovine                                  160                     100                     2,50
-tri osovine                                    220                     145                     1,60
__________________________________________________________________________________
Kamionska prikolica(sama)
-dvije osovine                                  160                     120                     1,80
-tri osovine                                    220                     170                     1,60
__________________________________________________________________________________
Tegljači
-vučno vozilo s dvjema
 osovinama                                      360                     220                     4,60
-vučno vozilo s trima
 osovinama                                      420                     280                     4,40
_______________________________________________________________________________

```

Odluka, NN 29/1993-563
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)